**Ministru kabineta noteikumu "Grozījums Ministru kabineta 2006. gada 27. jūnija noteikumos Nr. 508 "Noteikumi par aizsargjoslām ap valsts aizsardzības objektiem un šo aizsargjoslu platumu"" projekta sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts izstrādāts, pamatojoties uz Aizsardzības ministrijas un Nacionālobruņoto spēku iniciatīvu, lai nodrošinātu lidlauka sertifikāciju un pilnvērtīgu tā funkcionēšanu, t.sk. gaisa telpas novērošanu un gaisa kuģu, lidojumu un pasažieru drošību, kā arī garantētu cilvēku un viņu īpašuma drošību ārkārtējos gadījumos. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Aizsardzības ministrijas valdījumā atrodas valsts aizsardzības objekts “NBS Aviācijas bāze”, Ķeguma novadā, Rembates pagastā, nekustamā īpašuma kadastra numuru 74840050031 (turpmāk – NBS Aviācijas bāze), kurā ir izvietots militārais lidlauks “Lielvārde” (turpmāk – lidlauks). Lidlaukam ir liela nozīme ne tikai valsts aizsardzības funkciju izpildē, bet arī sabiedroto uzņemšanāMinistru kabineta 2006. gada 27. jūnija noteikumi Nr. 508 "Noteikumi par aizsargjoslām ap valsts aizsardzības objektiem un šo aizsargjoslu platumu" nosaka aizsargjoslu ap NBS Aviācijas bāzi atbilstoši noteikumu 1. pielikumam.Lidlauka infrastruktūra tiek attīstīta, ieviestas jaunas tehnoloģijas un iekārtas, paplašināts materiāltehniskais nodrošinājums Nacionālo bruņoto spēku funkciju, t.sk. aizsardzības spēju, stiprināšanai. Tiek rīkotas mācības, uzņemot citu Ziemeļatlantijas līguma organizācijas valstu bruņotos spēkus un to rīcībā esošo tehniku.Tādējādi Nacionālie bruņotie spēki ir izvērtējuši un atzinuši, ka NBS Aviācijas bāzes turpmākai darbībai un attīstībai nepieciešams ievērot striktāk apzinātus drošības pasākumus, kuru realizācijai nosakāma plašāka aizsargjosla, kas sagatavota šo noteikumu grozījumā, perimetrā ap lidostas ārējo robežu, ievērojot Aizsargjoslu likumā noteikto maksimālo platumu – līdz 600 m.Lai nodrošinātu gaisa kuģu drošu nosēšanos un pacelšanos un radaru funkcionalitāti (mazinātu radioviļņu interferences vai signāla slāpēšanas riskus), kas nodrošina gaisa telpas ap lidlauku uzraudzību un sakarus ar gaisa kuģiem, nepieciešams mazināt ap lidlauku virszemes šķēršļus noteiktajā aizsargjoslā. Aizsargjoslas perimetra paplašinājums galvenokārt ir preventīvi orientēts neradīt jaunus augstus šķēršļus (piem. torņus) vai vienkopus sablīvētu zemāku šķēršļu (piem. koku, meža) masīvu, kur radioviļņi var tikt slāpēti, vai apgrūtina gaisa kuģu nosēšanās vai pacelšanās manevra izpildi. Šie pasākumi gan tieši, gan pastarpināti saistīti ar lidlauka funkciju nodrošināšanu un gaisa telpas novērošanu un gaisa kuģu un tajā esošo cilvēku drošību. Prasības atbilst un pastiprina Čikāgas 1944. gada Konvencija par aviāciju un tās pielikuma Nr.14 par lidostu uzturēšanu standarti (*ICAO, Annex 14, Volume I, Aerodromes*), kas saskaņā ar likuma “Par aviāciju” 113.pantu ir Aizsardzības ministrijas noteikts militārā lidlauka “Lielvārde” standarts. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, Valsts aizsardzības militāro objektu un iepirkumu centrs, Latvijas Ģeotelpiskās informācijas aģentūra, Nacionālie bruņotie spēki |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ministru kabineta noteikumu projekts ietekmē nekustamos īpašumus līdz 600 m rādiusā ap NBS Aviācijas bāzes ārējo robežu.Darbību ierobežojumi šajā aizsargjoslā noteikti Ministru kabineta 2009. gada 10. novembra noteikumos Nr. 1312 “Noteikumi par darbību ierobežojumiem aizsargjoslās ap valsts aizsardzības objektiem". Turklāt darbības nav kardināli liegtas, bet pirms to veikšanas jāsaņem Aizsardzības ministrijas saskaņojums.Galvenais ierobežojums aizsargjoslā ap NBS Aviācijas bāzi ir augstu torņu būvniecība un koku, mežu audzēšana.Atbilstoši pirmatnējiem mērījumiem un noteiktajām koordinātēm, kopā ap NBS Aviācijas bāzi aizsargjoslās tiek skartas 284 zemes vienības. |
| 2. | Tiesiskā regulējuma ietekme uz tautsaimniecību un administratīvo slogu | Nav |
| 3. | Administratīvo izmaksu monetārs novērtējums | Nav attiecināms |
| 4. | Atbilstības izmaksu monetārs novērtējums | Nav attiecināms |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ministru kabineta noteikumu projekts un tā sākotnējās ietekmes novērtējuma ziņojums (anotācija) publicēti Aizsardzības ministrijas mājaslapā un Valsts kancelejas mājaslapā. |
| 2. | Sabiedrības līdzdalība projekta izstrādē | Lai informētu sabiedrību par projektu un dotu iespēju izteikt viedokli, projekts pirms tā iesniegšanas Valsts sekretāru sanāksmē 2018. gada 4.aprīlī ievietots Aizsardzības ministrijas mājaslapā sadaļā "Sabiedrības līdzdalība" (pieejams: <http://www.mod.gov.lv/Ministrija/Sab_lidzdaliba/Sa_Pa.aspx>)un Ministru kabineta mājaslapā sadaļā "Ministru kabineta diskusiju dokumenti" (pieejams: <https://www.mk.gov.lv/content/ministru-kabineta-diskusiju-dokumenti> ). Tika lūgts sniegt rakstveida atzinumu (nosūtot to uz Aizsardzības ministrijas atbildīgās amatpersonas e-pasta adresi) par projektu divu nedēļu laikā no paziņojuma publicēšanas dienas. |
| 3. | Sabiedrības līdzdalības rezultāti | Sabiedrības iebildumi un priekšlikumi noteiktajā laika posmā nav saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Valsts aizsardzības militāro objektu un iepirkumu centrs, Latvijas Ģeotelpiskās informācijas aģentūra, Nacionālie bruņotie spēki |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildei nav paredzēta esošu institūciju likvidācija vai reorganizācija, to funkciju, struktūras vai cilvēkresursu maiņa. |
| 3. | Cita informācija | Nav |

Aizsardzības ministrs Raimonds Bergmanis

Krastiņš 67300229

andis.krastins@vamoic.gov.lv